Holbergs+etiske+raptus

// Epistler //
//Epistler// ble skrevet i perioden i Ludvig Holbergs forfatterskap kalt Holbergs etiske raptus. Verket består av 5 bind som sammen inneholder 554 forskjellige essay. Holberg skrev disse mot slutten av sitt liv, i perioden 1748-1754. Holberg døde 1754 da han var 69 år gammel og //Epistler// ble ikke utgitt før etter hans død. Disse essayene var ikke like polert og poengtert som hans tidligere essay, //Moralske Tanker,// og han bruker ikke like mange kilder. Dette var fordi //Epistler// var skrevet som brev og skulle ha en litt mer dagligdags tone. Kanskje var han påvirket av at han var gammel og nær døden sånn at den typen detaljer ikke føltes like nødvendige lenger, det var først og fremst skrivingen som var det viktige.

Oftere enn tidligere refererer han til hendelser eller personer i samtiden. Blant annet skriver han et essay o m frimurere kun få år etter at den første frimurerlosjen ble opprettet i København. Han har også skrevet et essay om kvegsyke som refererer til en pest i Danmark i 1745. Det er stor variasjon i kvaliteten på de forskjellige essayene. Noen er bare korte og enkle notater, mens andre inneholder solid drøfting, utfordrende resonnement og morsomme satirer.

Emner Holberg tar opp E//pistler// er blant annet hvordan det kan finnes så mye ondskap i verden når det finnes en god og allmektig Gud. Et spørsmål mennesker har prøvd å svare på helt siden kristendommens begynnelse. For å svare på dette kreves en forståelse av kristendommen og en filosofisk tankegang, og om du skal gi et kristent svar, som setter Gud i et godt lys; en stor tillit til Gud.

Men i tillegg til å skrive om dype emner som dette, som rokker ved selve tilværelsen til utallige mennesker så skriver han altså også om hvorfor han foretrekker katter fremfor hunder. Et relativt irrelevant spørsmål sammenlignet med det forrige, men likevel relevant for ham.Dette er et klart tegn på Holbergs allsidighet. Han kan skrive om dypt alvorlige tema og han kan skrive om humoristiske tema. I tillegg til disse to handlet essayene blant annet om skrøpelig helse, svake nerver, kaffe, hvorfor han foretrekker kvinneselskap, melankoli og teater.Dette viser, om ikke annet, at Holberg hadde mye på hjertet og ville at folk skulle vite hva han tenkte om det meste før han døde.

Essaysjangeren
Essay er en krevende sjanger som profesjonelle ofte bruker når de skriver bøker, tidsskrifter og aviser. Kåseri og essay har mange fellestrekk. De er begge resonerende og drøftende, og hører til saktekstene. Både kåsøren og essayisten behandler temaet/emnet sitt på en subjektiv måte. Det som skiller kåseri og essay er at kåseri går under "muntlig sjanger" og språket har derfor et mer muntlig preg. Mens essay alltid har vært en "skriftlig tekst" og essayisten behandler temaet/emnet på en grundigere måte.

Et essay kan eksempelvis handle om alt fra det hverdagslige, filosofiske eller vitenskapelige. Man kan trekke inn egne synspunkter, dikt, ordtak eller forskningsresultater. Det er ingen logisk rekkefølge i teksten eller fullstendig argumentasjon fordi leseren er med i tankeprosessen og blir overlatt til å trekke konklusjonene. Leseren tvinges til å tenke selv. Språklige virkemidler:

Man bruker språklige bilder som for eksempel metaforer, symboler og sammenlikninger Allusjoner Gjentakelser og kontraster Ordvalg (poetisk, høystemt) Rytme (variasjon i setningsbygningen) Rim (bokstavrim)

Kort analyse av Holbergs essay
"Hvorfor jeg helst er sammen med fruentimmer" er en av tekstene i tekstsamlingen //Epistler.// Dette er en tekst hvor han på en ironisk måte forteller og forklarer hvorfor han heller vil være med kvinner enn menn når han skal slappe av. I følge Holberg er det altfor mye alvor og snakk om seriøse saker, som diskusjoner om politikk og statssaker når menn møtes for å være sammen. Uansett hva det er snakk om, må man tenke og bruke hodet hele tiden. Det er "hodebry". Selv når de skal spille spill sammen er det tenkespill som sjakk som spilles, der en hele tiden må tenke taktikk og planlegging. Dette er ikke det man søker om man ønsker å slappe av etter en lang arbeidsdag, mener Holberg. Med kvinner, derimot, er det mer "Pølse-snakk" og skravling. De snakker om alt fra hva de har spist til mat og været. Holberg mener det er som meditasjon å være med kvinner i forhold til å være med menn.

"Hvorfor jeg helt er sammen med fruentimmer" inneholder mange essay-kjennetegn. Det er en kort tekst, den er bare på 2 sider. Han skriver med en personlig, ironisk tone hvor han allerede i innledningen åpner med å henvende seg til leseren. "Du undrer dig over, at jeg, som er ved alder og stedse haver været hegiven til studeringer, finder meere behag udi Fruentimmers end udi Mænds Omgivelser". Samtidig beholder han en saklig tone gjennom teksten. Han skriver på en subjektiv måte, hvor han forteller sin egen mening om saken, og trekker inn historier om egne erfaringer og tankesprang med mye beskrivelser. Han trekker også inn ordtak: ""Je jeu dechec" sier de Franske, "n'est pas assez jeu "". Det er store kontraster i hvordan han beskriver kvinner og menn, og han forsterker dette med å overdrive og fortelle mye om forskjellene.

http://www.nb.no/nbsok/nb/6809774e60c68d3750de933828a19ac2;jsessionid=07872F9E36F6BA2DE5D9EB384BB5FC2B.nbdigital2?index=0#89

Essayistikk

 * //Moralske Tanker//, 1744
 * //Epistler//, 1748–54
 * //Moralske Fabler//, 1751